paragraph_text: Puma je njemačko borbeno vozilo pješaštva, koje je trenutno još u stanju razvoja. Zamijenit će zastarijele njemačke Mardere koji više ne mogu konkurirati u borbi s novijim borbenim vozilima pješaštva. Pumu razvija tvrtka Projekt System & Management (PSM) koja je nastala udruženjem Krauss-Maffei Wegmann i Rheinmetall Landsysteme. Puma je trenutno jedno od najbolje zaštićenih vozila u svojoj klasi zahvaljujući modularnom oklopu, koji se prema potrebi može skinuti ili staviti. Njemačka savezna agencija za obrambenu tehnologiju i nabave - BWB naručila je od tvrtke PSM GmbH 405 novih borbenih vozila pješaštva Puma. Ugovor je vrijedan oko 3,1 milijardu eura, a prva bi se vozila isporučila njemačkoj vojsci već 2010. godine.